Vasvár Város Képviselő-testülete

**J e g y z ő k ö n y v**

**Vasvár Város Önkormányzata Képviselő-testülete 2014. december 18-án megtartott üléséről**

**Rendeletek:**

**21.** A nem közművel összegyűjtött háztartási szennyvíz begyűjtéséről és ártalommentes elhelyezéséről szóló 1/2014.(II.10) önkormányzati rendelet módosításáról

**22.** A gyermekek védelméről szóló 2/2007.(II.28) önkormányzati rendelet módosításáról

**23.** A polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 14/2001.(X.26.) önkormányzati rendelet módosításáról

**Határozatok:**

**316.** Képviselő-testület 2015. évi munkatervének elfogadása

**317**. Temető-üzemeltető beszámolójának elfogadása

**318.** Az adóztatás helyzetéről szóló beszámoló elfogadása

**319.** Önkormányzat 2015. évi költségvetési koncepciójának elfogadása

**320.** Települési szilárd hulladékra vonatkozó hulladékgazdálkodási közszolgáltatási szerződés módosításának elfogadása javaslatokkal

**321.** Vasvári Közös Önkormányzati Hivatal alakítására vonatkozó megállapodás felmondásának tudomásulvétele

**322.** Vasvári Közös Önkormányzati Hivatal alapító okiratának módosítása, valamint a Vasvári Polgármesteri Hivatal alapító okiratának elfogadása

**323.** Győrvári Kirendeltség dologi kiadásainak finanszírozásával kapcsolatos döntéshozatal

**324.** Települési Értéktár Bizottság létrehozása

**325.** Szociális lakásügy (Zárt ülés keretében tárgyalva, külön jegyzőkönyvben rögzítve.)

**326.** Dr. Tretter L.u.9/A.szám alatti önkormányzati lakás költségalapon történő bérbeadása Kaczor Zoltánnénak

**327.** Alkotmány u.8. II/3. szám alatti önkormányzati lakás költségalapon történő bérbeadása Kulcsár Andrásnak

**328.** Alkotmány u. 13. fsz.4. szám alatti önkormányzati lakás költségalapon történő bérbeadása Tőke Zoltánnénak

**329.** Szentmihályfalvi u. 4. III/2. szám alatti önkormányzati lakás használati szerződésének meghosszabbítása (lakáshasználó: Sohár Rita)

**330.** Szentmihályfalvi u. 6. II/3. szám alatti önkormányzati lakás lakásbérleti jogviszonyának meghosszabbítása (bérlő: Kovács László)

**331.** Önkormányzati tulajdonba történő lakásba történő befogadással kapcsolatos döntés (Zárt ülés keretében tárgyalva, külön jegyzőkönyvben rögzítve.)

Vasvár Város Képviselő-testülete

**J e g y z ő k ö n y v**

**Készült** Vasvár Város Önkormányzata Képviselő-testülete 2014. december 18-án megtartott üléséről.

**Az ülés helye:** Városháza nagyterme

**Jelen voltak:** Tóth Balázs polgármester, Sejber Mihály al-

polgármester, Dr. Fabók Tibor,Unger József,

Dr. Pataky Pál, Galambos István és Gergye

Rezső képviselők /7 fő/

**Tanácskozási joggal jelen voltak:**

Dr. Ódor Ildikó jegyző,

Varga Zoltán osztályvezető,

Szabóné Kántor Anita pénzügyi osztályveze-

tő-helyettes,

Tauszné Vincze Edit a Vas Megyei Kormányhi-

vatal Vasvári Járási Hivatalának vezetője,

Kaczor Zsolt Mihály Győrvár község polgár-

mestere,

Pogács A. Mónika a Rábavidék tudósítója,

Simon-Németh Adél a Vasvári Újság felelős

szerkesztője.

**Tóth Balázs polgármester** köszöntötte a megjelenteket. Megállapította, hogy a képviselő-testület határozatképes, az ülést megnyitotta. Javasolta a meghívóban szereplő napirend kiegészítését az alábbi témával:

* Vasvár Város Önkormányzata Képviselő-testületének …/2014.(…) rendelet-tervezete a polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 14/2001.(X.26.) önkormányzati rendelet módosításáról

Előadó: TÓTH BALÁZS polgármester

Javasolta továbbá a meghívóban 4, 5, 6. és 7. sorszám alatt szereplő napirendi pontok összevont tárgyalását.

Képviselő-testület a napirend kiegészítésével és az összevont tárgyalással 7 igen szavazattal – ellenszavazat és tartózkodás nélkül - egyhangúlag egyetértett, s az alábbi sorrend szerint jóváhagyta azt:

1. Vasvár Város Önkormányzata Képviselő-testülete 2015. évi munkaterve

Előadó: TÓTH BALÁZS polgármester

1. Temető-üzemeltető beszámolója a városi temetők üzemeltetésével összefüggő bevételekről, kiadásokról az önkormányzat számviteli szabályzata szerint

Előadó: SÁRKÖZI LÁSZLÓ temető-üzemeltető

1. Vasvár Város Önkormányzata Képviselő-testületének …/2014.(….) rendelet-tervezete a nem közművel összegyűjtött háztartási szennyvíz begyűjtéséről és ártalommentes elhelyezéséről szóló 1/2014.(II.10) önkormányzati rendelet módosításáról

Előadó: Dr. ÓDOR ILDIKÓ jegyző

1. Vasvár Város Önkormányzata Képviselő-testületének …/2014.(….) rendelet-tervezete a gyermekek védelméről szóló 2/2007.(II.28) önkormányzati rendelet módosításáról

Előadó: Dr. ÓDOR ILDIKÓ jegyző

1. Beszámoló az adóztatás helyzetéről

Előadó: Dr. ÓDOR ILDIKÓ jegyző

1. Vasvár Város Önkormányzata Képviselő-testületének …/2014.(…) rendelet-tervezete a polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 14/2001.(X.26.) önkormányzati rendelet módosításáról

Előadó: TÓTH BALÁZS polgármester

1. FOLYÓ ÜGYEK:
   1. Előterjesztés Vasvár Város Önkormányzata 2015. évi költségvetési koncepciójáról

Előadó: TÓTH BALÁZS polgármester

* 1. Előterjesztés a vasvári települési szilárd hulladékra vonatkozó hulladékgazdálkodási közszolgáltatási szerződés módosításához

Előadó: Dr. ÓDOR ILDIKÓ jegyző

* 1. Határozati javaslat a Vasvári Közös Önkormányzati Hivatal alakításáról és fenntartásáról szóló megállapodás felmondásának tudomásulvételére

Vasvári Közös Önkormányzati Hivatal alapító okiratot módosító okiratának jóváhagyása

Vasvári Polgármesteri Hivatal alapító okiratának jóváhagyása

Határozati javaslat a Vasvári Közös Önkormányzati Hivatal Győrvári Kirendeltsége finanszírozási kérelméhez

Előadó: Dr. ÓDOR ILDIKÓ jegyző

* 1. Előterjesztés Települési Értéktár Bizottság létrehozására

Előadó: TÓTH BALÁZS polgármester

* 1. Előterjesztés önkormányzati tulajdonban lévő lakás szociális jelleggel történő bérbeadására (Vasvár, Németh A. u. 3. fsz. 3.)

Előadó: Dr. ÓDOR ILDIKÓ jegyző

* 1. Előterjesztés a Vasvár, Dr. Tretter L. u. 9/A.  szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Alkotmány u. 8. II/3. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Alkotmány u. 13. fsz. 4. szám alatti önkormányzati lakás költségalapon történő bérbeadására

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u. 4.III/2. szám alatti 90 m2 alapterületű összkomfortos lakás használati szerződésének meghosszabbítására

Előadó: Dr. ÓDOR ILDIKÓ jegyző

* 1. Előterjesztés a Vasvár, Szentmihályfalvi u 6. II/3. száma alatti (1210/8/A/9hrsz-ú) önkormányzati lakás, lakásbérleti jogviszonyának meghosszabbításáról

Előadó: Dr. ÓDOR ILDIKÓ jegyző

* 1. Előterjesztés önkormányzati tulajdonban lévő lakásba történő befogadás iránti kérelemhez

Előadó: Dr. ÓDOR ILDIKÓ jegyző

**NAPIREND ELŐTT:**

**Beszámoló a képviselő-testület lejárt határidejű határozatainak végrehajtásáról, a legutóbbi képviselő-testületi ülés óta történt fontosabb intézkedésekről, eseményekről, valamint az átruházott hatáskörben hozott döntésekről**

**Tóth Balázs polgármester** az írásos beszámolót kiegészítendő elmondta, hogy december 16-án részt vett a VASIVÍZ ZRT közgyűlésén, Szombathelyen, ahol az egyik legfontosabb napirend a Szombathelyi Fedett Uszoda és Termálfürdő tulajdoni helyzetének rendezése, valamint a lehetséges üzemeltetési formák megtárgyalása volt, figyelemmel a keresztfinanszírozás megszűnésére. Egyelőre olyan megoldás nem született, ami mindenkinek tetszene. Tájékoztatta a képviselő-testületet még arról, hogy tegnap a PNH KFT-nél, a város egyik legnagyobb adófizető cégénél tett bemutatkozó látogatást.

**Dr. Fabók Tibor képviselő** megkérdezte, hogy a nemrég Vasvárnak ajándékozott külföldi festmények mikor tekinthetők meg.

**Tóth Balázs polgármester** elmondta, hogy a festmények megérkeztek, a Tretter házban vannak. Az ajándékozó Bősze László úr elindította az önkormányzat által megelőlegezett import ÁFA és vám összegének átutalását. Mjusban tervezi, hogy Magyarországra látogat, ezért a festmények kiállítását arra az időre szeretnénk szervezni. Kérte Gergye Rezső kulturális központ igazgatót, hogy a kiállítással így kalkuláljanak.

**Dr. Pataky Pál tanácsnok** polgármester úr dr. Szép Flóriánnal, az Országos Egészségbiztosítási Pénztár Nyugat-dunántúli Területi Hivatalának igazgatójával folytatott egyeztetésének részleteiről érdeklődött.

**Tóth Balázs polgármester** válaszolt: Arról egyeztettek, hogy az Egészségház működését illetően milyen lépések kövessék egymást, valamint a területi ellátás kérdéseiről.

**Sejber Mihály alpolgármester** elmondta, hogy a beszámolóban felsorolt útfelújítások mellett a Hunyadi János utca felújítása is megtörtént.

**Tóth Balázs polgármester** több kérdés, hozzászólás nem lévén a kiegészített beszámolót elfogadásra ajánlotta.

Képviselő-testület a kiegészített beszámolót 7 igen szavazattal – ellenszavazat és tartózkodás nélkül - egyhangúlag elfogadta.

1. **napirendi pont:**

**Vasvár Város Önkormányzata Képviselő-testülete 2015. évi munkaterve**

**Tóth Balázs polgármester** elmondta, hogy a munkaterv kötelezően, jogszabályok által előírt napirendeket, önkormányzati intézményi beszámolókat, önkormányzati tulajdonú gazdasági társaságok pénzügyi beszámolóját, rendőrségi beszámolót, valamint közszolgáltató szervezet beszámolóját tartalmazza.

**Dr. Pataky Pál tanácsnok** közölte, hogy a Humán Erőforrás Bizottság megtárgyalta a munkatervet, amit a város kulturális stratégiájának április hónapról október hónapra való átütemezésével elfogadásra ajánl a képviselő-testületnek. Hozzátette, az átütemezést Gergye Rezső képviselő, intézményvezető indítványozta.

**Galambos István tanácsnok** a Pénzügyi, Városfejlesztési és Környezetvédelmi Bizottság nevében elfogadásra ajánlotta a képviselő-testület 2015. évi munkatervét az átütemezést is figyelembe véve.

**Tóth Balázs polgármester** több kérdés, hozzászólás nem lévén a 2015. évi munkatervet az elhangzott módosítás figyelembevételével elfogadásra ajánlotta.

Képviselő-testület a módosított munkatervet 7 igen szavazattal – ellenszavazat és tartózkodás nélkül - egyhangúlag elfogadta, majd meghozta az alábbi határozatot.

**316/2014.(XII.18.) számú képviselő-testületi határozat:**

Vasvár Város Önkormányzata Képviselő-testülete 2015. évi munkatervét elfogadja azzal a módosítással, hogy „A város kulturális stratégiája” című napirend 2015. április hónap helyett 2015. október hónapban kerül megtárgyalásra.

Felelős: TÓTH BALÁZS polgármester

Határidő: azonnal

1. **napirendi pont:**

**Temető-üzemeltető beszámolója a városi temetők üzemeltetésével összefüggő bevételekről, kiadásokról az önkormányzat számviteli szabályzata szerint**

**Tóth Balázs polgármester** véleménye szerint változtatni kellene a temető-üzemeltetésen a jövőben úgy, hogy a vállalkozónál maradnának a ravatalozóval, sírásással kapcsolatos dolgok, a halottakhoz kötődő ügyintézés, az önkormányzat pedig végezné a hulladék elszállíttatását, valamint a temető rendezését, karbantartását közmunkásokkal. Így lecsökkenne a temetőüzemeltetés díja. A jelenlegi 1,2 mFt helyett a vállalkozó 250 eFt-ot kapna. Ezt szerződésmódosítással lehetne rendezni. Hozzátette, erről most nem kell dönteni a testületnek, csak a temető-üzemeltető beszámolójának elfogadásáról.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a temető-üzemeltető beszámolóját. A maga részéről támogatta polgármester úr elképzelését, megoldhatónak tartotta a temető rendezését közfoglalkoztatottakkal. Hangsúlyozta azonban, olyan állandó emberek kellenének erre a feladatra, akik felelősséggel tartoznak munkájukért.

**Dr. Pataky Pál tanácsnok** megkérdezte, hogy az új szemétszállítás beindult-e már a temetőben (kisebb konténerek).

**Tóth Balázs polgármester** közölte, hogy bejáratás alatt van.

**Sejber Mihály alpolgármester** annak a véleményének adott hangot, hogy a temető komplex felújításával más minőség jön létre és talán a karbantartás is könnyebb lesz.

**Tóth Balázs polgármester** több kérdés, hozzászólás nem lévén elfogadásra ajánlotta a temető-üzemeltető beszámolóját.

Képviselő-testület a beszámolóval 7 igen szavazattal – ellenszavazat és tartózkodás nélkül - egyhangúlag egyetértett, majd meghozta az alábbi határozatot.

**317/2014.(XII.18.) számú képviselő-testületi határozat:**

# Vasvár Város Önkormányzata Képviselő-testülete a Sárközi Temetkezési Bt., mint temetőüzemeltető és egyben kegyeleti közszolgáltatási tevékenységet is végző vállalkozó tájékoztatását az üzemeltetéssel összefüggő 2014. évi bevételeiről és kiadásairól – figyelemmel „A temetőkről és a temetkezésről szóló 1999. évi LXIII. törvény végrehajtásáról szóló 145/1999.(X.1.) Kormány rendelet 55. § (3) bekezdésére – elfogadja.

Felelős: KOVÁCS TILDA polgármester

Határidő: azonnal

1. **napirendi pont:**

**Vasvár Város Önkormányzata Képviselő-testületének …/2014.(….) rendelet-tervezete a nem közművel összegyűjtött háztartási szennyvíz begyűjtéséről és ártalommentes elhelyezéséről szóló 1/2014.(II.10) önkormányzati rendelet módosításáról**

**Dr. Ódor Ildikó jegyző** kiemelte: Az önkormányzat a november havi ülésén elfogadta a KALAMÁR TRANS Kft pályázatát a nem közművel összegyűjtött háztartási szennyvíz begyűjtésére és ártalommentes elhelyezésére. A közszolgáltatási szerződés megkötése megtörtént. A közszolgáltatási díjat rendeletben kell szabályozni. A rezsicsökkentésre tekintettel a 900,-Ft/m3 díjat nem lehet emelni, ezért az önkormányzati támogatási rész emelkedett meg m3-enként. Az önkormányzat nettó összegben állapíthatja meg a díjat, amit ÁFA terhel. Az eddigi gyakorlatnak megfelelően az állam 100,-Ft/m3 támogatást biztosít. Kérte a képviselő-testületet fogadja el a rendelet-tervezetet, mivel törvény alapján kötelező ezt a közszolgáltatást az önkormányzatnak biztosítani.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság elfogadásra ajánlja a rendelet-tervezetet.

**Tóth Balázs polgármester** több kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 7 igen szavazattal – ellenszavazat és tartózkodás nélkül - egyhangúlag egyetértett, majd megalkotta az alábbi rendeletet.

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**21/2014.(XII.22.)**

**rendelete**

**a nem közművel összegyűjtött háztartási szennyvíz begyűjtéséről és ártalommentes elhelyezéséről szóló 1/2014.(II.10) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**Vasvár Város Önkormányzata Képviselő-testületének …/2014.(….) rendelet-tervezete a gyermekek védelméről szóló 2/2007.(II.28) önkormányzati rendelet módosításáról**

**Dr. Ódor Ildikó jegyző** rámutatott: A rendelet módosítás az intézményi térítési díjak megállapítását tartalmazza 2015. január 1-től a szolgáltató által benyújtott nyersanyagnorma alapján. Az önkormányzat nettó módon állapíthatja meg a díjat, amit ÁFA terhel.

**Tóth Balázs polgármester** hangsúlyozta, hogy a gyermekétkeztetés önkormányzati feladat. Emellett még az iskola működtetéséhez is hozzá kell járulni.

**Szabóné Kántor Anita pénzügyi osztályvezető helyettes** tájékoztatta a képviselő-testületet, hogy november hónapig 9.965 eFt kiegészítést adott az önkormányzat az iskola működtetéséhez.

**Dr. Pataky Pál tanácsnok** elmondta, hogy a Humán Erőforrás Bizottság a rendelet-tervezetet elfogadásra ajánlja a képviselő-testületnek. Megjegyezte, a bizottság a szolgáltató 5,5 %-os emelésével egyidejűleg a minőség javulását is elvárná, mivel nincs infláció.

**Tóth Balázs polgármester** elmondta, hogy központi elvárások vannak a közétkeztetéssel szemben (pl. több gyümölcs biztosítása, stb.), ami valószínű többletkiadást jelent.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a rendelet-tervezettel egyetértett.

**Tóth Balázs polgármester** több kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 7 igen szavazattal – ellenszavazat és tartózkodás nélkül - egyhangúlag egyetértett, majd megalkotta az alábbi rendeletet.

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**22/2014.(XII.22.)**

**rendelete**

**a gyermekek védelméről szóló 2/2007.(II.28) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**Beszámoló az adóztatás helyzetéről**

**Dr. Ódor Ildikó jegyző** szóbeli kiegészítésében kifejtette: Minden évben tájékoztatást kell adni az adózás helyzetéről. Az előterjesztés bemutatja azokat a helyi adónemeket, amelyek ki vannak vetve Vasváron. Ezek a magánszemélyek kommunális adója, az iparűzési adó és az idegenforgalmi adó. A képviselő-testület korábban úgy foglalt állást, hogy új adónemet nem kíván bevezetni, így ezzel a hivatal nem foglalkozott. Kintlévőség is van. Ebből behajtási eljárások indításával, amit tud, beszed az önkormányzat. Megemlítette, hogy 5 év után sem évülnek el a követelések, ha közbeeső intézkedéseket teszünk. Úgy ítélte meg, hogy általánosságban jó az adózás helyzete Vasváron.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság az adózás helyzetéről szóló beszámolót elfogadásra ajánlja a képviselő-testületnek.

**Unger József képviselő** felhívta a figyelmet arra, hogy 2012-től az idegenforgalmi adóból származó bevétel lényegesen csökkent.

**Dr. Ódor Ildikó jegyző** közölte, hogy ennek oka nem ismert.

**Dr. Pataky Pál tanácsnok** megkérdezte milyen új adónem bevezetésére lenne lehetőség.

**Tóth Balázs polgármester** elmondta, hogy több önkormányzat gondolkodik a földadó bevezetésén.

**Dr. Ódor Ildikó jegyző** hangsúlyozta, hogy egy új adónem bevezetésekor azt is fel kell mérni, hogy milyen költségekkel jár. A földtulajdonosok, földhasználók – akiknek személye gyakran változik – adatait a földhivataltól kellene megkérni, ami pénzbe kerül.

**Tóth Balázs polgármester** több kérdés, hozzászólás nem lévén szavazásra tette fel a beszámolót.

Képviselő-testület a beszámolóval 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot.

**318/2014.(XII.18.) számú képviselő-testületi határozat:**

Vasvár Város Önkormányzata Képviselő-testülete az adóztatás helyzetéről szóló beszámolót elfogadja.

**Felelős:** Dr. Ódor Ildikó jegyző

**Határidő**: azonnal

1. **napirendi pont:**

**Vasvár Város Önkormányzata Képviselő-testületének …/2014.(…) rendelet-tervezete a polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 14/2001.(X.26.) önkormányzati rendelet módosításáról**

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság egyetértett a Vasvári Polgármesteri Hivatal köztisztviselőinek 15 %-os illetménykiegészítésével 2015. január 1-től 2015. december 31-ig terjedő időszakra a rendelet-tervezetnek megfelelően.

**Dr. Pataky Pál tanácsnok** megkérdezte, hogy a központi béremelésben nem részesült közalkalmazottak (könyvtár, kulturális központ dolgozói) 2015. évi illetménykompenzációjával mi lesz.

**Dr. Ódor Ildikó jegyző** közölte, hogy a közalkalmazottak illetménykompenzációját ebbe az önkormányzati rendeletbe nem lehet beépíteni, mert ez csak a köztisztviselői törvény hatálya alá tartozó dolgozókra vonatkozik. A közalkalmazottak évek óta elmaradt központi illetményemelésének ellensúlyozására szolgáló személyi jellegű kiadásokkal a 2015. évi költségvetési rendelet megalkotásakor lehet foglalkozni.

**Tóth Balázs polgármester** több kérdés, hozzászólás nem lévén szavazásra tette fel a rendelet-tervezetet.

Képviselő-testület a rendelet-tervezettel 7 igen szavazattal – ellenszavazat és tartózkodás nélkül - egyhangúlag egyetértett, majd megalkotta az következő rendeletet.

**VASVÁR VÁROS ÖNKORMÁNYZATA**

**KÉPVISELŐ-TESTÜLETÉNEK**

**23/2014.(XII.22.)**

**rendelete**

**a polgármesteri hivatalban foglalkoztatott köztisztviselőket megillető szociális, jóléti és egészségügyi juttatásokról, valamint szociális és kegyeleti támogatásokról szóló 14/2001.(X.26.) önkormányzati rendelet módosításáról**

Az elfogadott rendelet a jegyzőkönyvhöz csatolva.

1. **napirendi pont:**

**FOLYÓ ÜGYEK:**

**1./ Előterjesztés Vasvár Város Önkormányzata 2015. évi költségvetési koncepciójáról**

**Tóth Balázs polgármester** elmondta, hogy az idei évben először nem kötelező az önkormányzatnak költségvetési koncepciót készíteni, ennek ellenére kérte a pénzügyi osztályt, hogy állítsák össze. Megerősítette a koncepcióban leírtakat.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a 2015. évi költségvetési koncepciót megtárgyalta és elfogadásra ajánlja a képviselő-testületnek.

**Dr. Pataky Pál tanácsnok** hiányolta, hogy a beruházásoknál az egészségházra nincs tervezve összeg, holott műszereket kell vásárolni. Megjegyezte, hogy az Egészségháznál a maga részéről 26,5 mFt működési hiánynál többre számított.

**Tóth Balázs polgármester** a felvetésre reagálva elmondta, hogy a koncepcióban szereplő 53,9 mFt tartalék ad lehetőséget a különböző beruházásokkal kapcsolatos kiadásokra, mint például a város csapadékvíz elvezetésének megterveztetésére, Egészségház műszerbeszerzésére, temető beruházás folytatására.

**Gergye Rezső képviselő**: A koncepció első oldalán olvasható, hogy „az intézményekben és a hivatalban dolgozóknak 2014. évben önkormányzati forrásból már juttatott, nem kötelező, az évek óta elmaradt központi illetményemelések ellensúlyozására szolgáló személyi jellegű kiadások és járulékai éves összege 25 millió forint. Jelen információk alapján a 2015. évben képződött bevételek nem nyújtanak fedezetet ezekre a juttatásokra.” Megkérdezte, hogyan lesz ez akkor kivitelezve?

**Tóth Balázs polgármester** válaszolt: Vagy fejlesztési pénzből kerül áttételre fedezet, vagy módosításra kerül az az önkormányzati rendelet, illetve határozat, ami kimondja az érintett dolgozók 2015. évi illetménykiegészítését, illetve illetménykompenzációját. Több kérdés, hozzászólás nem lévén szavazásra tette fel az előterjesztésben található határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot.

**319/2014.(XII.18.) számú képviselő-testületi határozat:**

**Vasvár Város Önkormányzata 2015. évi költségvetési koncepciójának alapját képezi** a 2014. évben is működő intézmények (Egészségügyi Alapellátó Intézmény, Vasvári Ficánkoló Óvoda, Dr. Bendefy László Városi Könyvtár, Nagy Gáspár Kulturális Központ) **gazdaságos és hatékony működtetésének**, valamint **a társulásban végzett szociális- gyermekjóléti- és orvosi ügyeleti feladatok ellátásának biztosítása**. A Vasvári Önkormányzati Hivatal igazgatási, adóigazgatási, építés igazgatási teendői mellett gondoskodik az önkormányzat intézményei, valamint a Vasi Hegyhát Önkormányzati Társulás és a Vasvári Szociális és Gyermekjóléti Központ hivatali, pénzügyi, gazdálkodási feladatairól. A fejlesztések **terén a KEOP geotermikus energia felhasználás pályázata** élvez elsőbbséget a rendelkezésre álló saját erő és a kedvezményesen igénybe vehető hitel erejéig. Vasvár Város Önkormányzata Képviselő-testülete a mellékelt két kimutatás szerint fogadja el az önkormányzat 2015. évi költségvetési koncepciójának főösszegét 1 270 845 eFt-tal, ebből 653 375 eFt a működési költségvetés és 617 470 eFt a felhalmozási költségvetés főösszege.

**Határidő**: azonnal

**Felelős**: Tóth Balázs polgármester

**2./ Előterjesztés a vasvári települési szilárd hulladékra vonatkozó hulladékgazdálkodási közszolgáltatási szerződés módosításához**

**Dr. Ódor Ildikó jegyző** elmondta, hogy polgármester úrnak az előzetes egyeztetések során már sikerült elérnie azt, hogy a ZALAISPA ZRT a lomtalanítást ingyenesen elvégzi jövőre is, ugyanis ezért is pénzt akartak kérni. Ami még vitatott összeg, a temetői konténerek szállításának és ártalmatlanításának díja. Ezt idén 4000,-Ft/m3–ért végezték, jövőre 6000,-Ft/m3 díjat kérnek.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a temetői konténerek szállításának és ártalmatlanításának díjául 4500,Ft/m3 összeget javasol elfogadni.

**Tóth Balázs polgármester** több kérdés, hozzászólás nem lévén javasolta, kezdeményezze a képviselő-testület a következő javaslat beépítését a közszolgáltatási szerződésbe:

* a temetői konténerek szállításának és ártalmatlanításának díja 4500,-Ft/m3+ÁFA,

Javaslatát szavazásra bocsátotta.

Képviselő-testület a javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot.

**320/2014.(XII.18.) számú képviselő-testületi határozat:**

Vasvár Város Önkormányzata Képviselő-testülete felhatalmazza Tóth Balázs polgármestert, hogy az önkormányzat képviseletében és nevében az előterjesztés 1. számú mellékletét képező települési szilárd hulladékra vonatkozó közszolgáltatási szerződés módosítását aláírja a következő javaslat beépítésével:

* a temetői konténerek szállításának és ártalmatlanításának díja 4500,-Ft/m3+ÁFA.

Határidő: azonnal

Felelős: Tóth Balázs polgármester

**3./ Határozati javaslat a Vasvári Közös Önkormányzati Hivatal alakításáról és fenntartásáról szóló megállapodás felmondásának tudomásulvételére**

**Vasvári Közös Önkormányzati Hivatal alapító okiratot módosító okiratának jóváhagyása**

**Vasvári Polgármesteri Hivatal alapító okiratának jóváhagyása**

**Határozati javaslat a Vasvári Közös Önkormányzati Hivatal Győrvári Kirendeltsége finanszírozási kérelméhez**

**Dr. Ódor Ildikó jegyző** szóbeli kiegészítésében rámutatott: A Vasvári Közös Önkormányzati Hivatal alakítására vonatkozó megállapodás felmondásának tudomásulvételére vonatkozó határozati javaslat azért készült, mivel Andrásfa, Győrvár, Hegyhátszentpéter, Pácsony és Petőmihályfa községek 2014. december 31-i zárónappal felmondták a 2013. március 1-jével létrehozott közös önkormányzati hivatal alakításáról szóló megállapodást. 2015. január 1-től a vasvári hivatal Vasvári Polgármesteri Hivatal néven működik tovább. Ezért válik szükségessé a Vasvári Közös Önkormányzati Hivatal alapító okiratának módosítása, továbbá a módosításokkal egységes szerkezetbe foglalt alapító okirat – amely a Vasvári Polgármesteri Hivatal új alapító okirata – elfogadása. Fontosnak tartotta, hogy a Vasvári Polgármesteri Hivatal alapító okirata jogelődként megnevezi a Győrvári Körjegyzőséget.

**Tóth Balázs polgármester** elmondta, hogy a Vasvári Közös Önkormányzati Hivatal Győrvári Kirendeltsége finanszírozási kérelme kapcsán Győrvár részéről olyan előterjesztés érkezett, ami Vasvár számára is elfogadható. Eszerint a Kámi Közös Önkormányzati Hivatal 2015. januárjában átutalja a Vasvári Közös Önkormányzati Hivatal részére a Győrvári Kirendeltség dolgozói 2014. december havi munkabér és járulékainak összegét, összesen 1.846.615,-Ft-ot. Egyidejűleg Vasvár Város Önkormányzata Képviselő-testülete kötelezettséget vállal arra, hogy amennyiben a Kámi Közös Önkormányzati Hivatal átutalja Vasvár részére az 1.846.615.,-Ft-ot, úgy Vasvár Város Önkormányzata öt napon belül átutalja Győrvár Község Önkormányzata 11747075-15424797-00000000 számú számlájára az 1.423.266,-Ft-ot, a Győrvári Kirendeltség 2014. évi dologi kiadásainak fedezetét. Örömmel nyugtázta, hogy mindenki megelégedésére szolgáló döntés születhet. A jövőt illetően a közös dolgokban a távozó községekkel az együttműködést biztosítottnak látta. Sok sikert kívánt az új szervezeti működéshez.

**Kaczor Zsolt Mihály Győrvár község polgármestere** szintén örült annak, hogy a korábbi konfliktusok után sikerült baráti hangnemben közös megegyezésre jutniuk. Szintén bízott a további jó együttműködésben.

**Tóth Balázs polgármester** több kérdés, hozzászólás nem lévén először szavazásra tette fel a Vasvári Közös Önkormányzati Hivatal alakításáról és fenntartásáról szóló megállapodás felmondásának tudomásulvételére vonatkozó határozati javaslatot.

Képviselő-testület a határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**321/2014.(XII.18.) számú képviselő-testületi határozat:**

Vasvár Város Önkormányzata Képviselő-testülete a Vasvári Közös Önkormányzati Hivatal 2013. március 1-i alakításáról és fenntartásáról szóló, 26/2013.(II.14.) képviselő-testületi határozattal jóváhagyott megállapodásnak a társtelepülések

* **Andrásfa** Község Önkormányzata Képviselő-testülete 66/2014.(XII.1.) számú határozatával,
* **Győrvár** Község Önkormányzata Képviselő-testülete 60/2014.(XII.1.) számú határozatával,
* **Hegyhátszentpéter** Község Önkormányzata Képviselő-testülete 62/2014.(XII.1.) számú határozatával,
* **Pácsony** Község Önkormányzata Képviselő-testülete 71/2014.(XII.1.) számú határozatával,
* **Petőmihályfa** Község Önkormányzata Képviselő-testülete 56/2014.(XII.1.) számú határozatával

2014. december 31. zárónappal történő felmondását, egyúttal kiválását tudomásul veszi, és a hivatalt Vasvári Polgármesteri Hivatallá alakítja át 2015. január 1-től.

Felelős: TÓTH BALÁZS polgármester

Határidő: azonnal

**Tóth Balázs polgármester** ezt követően szavazásra bocsátotta a Vasvári Közös Önkormányzati Hivatal alapító okiratot módosító okiratának, továbbá a Vasvári Polgármesteri Hivatal alapító okiratának jóváhagyását.

Képviselő-testület a Vasvári Közös Önkormányzati Hivatal alapító okiratot módosító okiratának, továbbá a Vasvári Polgármesteri Hivatal alapító okiratának jóváhagyásával

7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**322/2014.(XII.18.) számú képviselő-testületi határozat:**

Vasvár Város Önkormányzata Képviselő-testülete a Vasvári Közös Önkormányzati Hivatal alapító okiratának módosítását e határozat 1. számú melléklete szerinti tartalommal jóváhagyja, valamint a Vasvári Polgármesteri Hivatal alapító okiratát - a Vasvári Közös Önkormányzati Hivatal alapító okiratának a 322/2014.(XII.18.) számú határozat módosításaival egységes szerkezetbe foglalt szöveggel – e határozat 2. számú melléklete szerinti tartalommal jóváhagyja.

Felelős: TÓTH BALÁZS polgármester

Határidő: azonnal

**Tóth Balázs polgármester** szavazásra tette fel a Vasvári Közös Önkormányzati Hivatal Győrvári Kirendeltsége finanszírozási kérelme kapcsán Győrvár által előterjesztett konszenzusos javaslatot.

Képviselő-testület a javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**323/2014.(XII.18.) számú képviselő-testületi határozat:**

Vasvár Város Önkormányzata Képviselő-testülete a Vasvári Közös Önkormányzati Hivatal Győrvári Kirendeltségének előterjesztését elfogadja.

Egyetért a Kámi Közös Önkormányzati Hivatal vállalásával, mely szerint 2015. januárjában átutalja a Vasvári Közös Önkormányzati Hivatal részére a Győrvári Kirendeltség dolgozói 2014. december havi munkabér és járulékainak összegét, összesen 1.846.615.,-Ft-ot. Ezt az teszi szükségessé, hogy 2015. december 31. napjával a Vasvári Közös Önkormányzati Hivatal megszűnik, 2015. január 1-től Andrásfa, Győrvár, Hegyhátszentpéter, Pácsony és Petőmihályfa Községek Önkormányzata a Kámi Közös Önkormányzati Hivatalhoz tartozik.

Vasvár Város Önkormányzata Képviselő-testülete kötelezettséget vállal arra, hogy amennyiben a Kámi Közös Önkormányzati Hivatal átutalja Vasvár részére az 1.846.615.,-Ft-ot, úgy Vasvár Város Önkormányzata öt napon belül átutalja Győrvár Község Önkormányzata 11747075-15424797-00000000 számú számlájára az 1.423.266,-Ft-ot, a Győrvári Kirendeltség 2014. évi dologi kiadásainak fedezetét.

Felelős: TÓTH BALÁZS polgármester

Határidő: azonnal

**4./ Előterjesztés Települési Értéktár Bizottság létrehozására**

**Dr. Pataky Pál tanácsnok** ismertette, hogy a Humán Erőforrás Bizottság 3 személyt javasol a bizottságba:

elnöknek Sejber Mihály Vasvár, Hunyadi u. 5. szám alatti lakost, tagnak

Gyöngyösi Zsuzsanna Vasvár, Petőfi S.u.66. szám alatti lakost és

Zágorhidi-Czigány Csaba Vasvár, Munkácsy M.u.3. szám alatti lakost.

**Galambos István tanácsnok** elmondta, hogy a Pénzügyi, Városfejlesztési és Környezetvédelmi Bizottság a Humán Erőforrás Bizottság által javasolt személyek mellé indítványozta még negyedik tagnak Unger József Vasvár, Bendefy L.u.6. szám alatti lakost.

**Gergye Rezső képviselő** a bizottság ötödik tagjának Laki László Vasvár, Szentmihályfalvi u. 10. szám alatti lakost javasolta.

**Tóth Balázs polgármester** több kérdés, hozzászólás nem lévén az elhangzott személyek nevével kiegészítve szavazásra tette fel a határozati javaslatot.

Képviselő-testület a kiegészített határozati javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**324/2014.(XII.18.) számú képviselő-testületi határozat:**

Vasvár Város Önkormányzata Képviselő-testülete – figyelemmel „A magyar nemzeti értékekről és hungarikumokról” szóló 2012. évi XXX. törvény 3. § (2) bekezdésére – létrehozza a Települési Értéktár Bizottságot, melynek:

Elnöke: **Sejber Mihály** Vasvár, Hunyadi u. 5. szám alatti lakos

Tagjai: **Gyöngyösi Zsuzsanna** Vasvár, Petőfi S.u.66. szám alatti lakos

**Zágorhidi-Czigány Csaba** Vasvár, Munkácsy M.u.3. szám alatti lakos,

**Unger József** Vasvár, Bendefy L.u.6. szám alatti lakos

**Laki László** Vasvár, Szentmihályfalvi u. 10. szám alatti lakos.

Felelős: TÓTH BALÁZS polgármester

Határidő: Vas Megyei Közgyűlés elnökének tájékoztatása a Települési Értéktár Bizottság létrehozásáról: 2015. január 17.

**5./ Előterjesztés önkormányzati tulajdonban lévő lakás szociális jelleggel történő bérbeadására (Vasvár, Németh A. u. 3. fsz. 3.)**

Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.

**6./ Előterjesztés a Vasvár, Dr. Tretter L. u. 9/A.  szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság a négy igénylő közül Kaczor Zoltánné alsóújlaki lakosnak javasolja költségalapon bérbe adni a lakást egy évre.

**Tóth Balázs polgármester** több kérdés, hozzászólás nem lévén a bizottság javaslatát szavazásra tette fel.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**326/2014.(XII.18.) számú képviselő-testületi határozat:**

Vasvár Város Önkormányzata Képviselő-testület a lakások a helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8. §-ának rendelkezései alapján a Vasvár, Dr. Tretter L. u. 9/A. szám alatti, 2 szoba, komfortos, 62 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**KACZOR ZOLTÁNNÉ**

**9800. Alsóújlak, Hársfa u. 1/I. szám**

alatti lakosnak határozott időre, egy évre bérbe adja.

A lakás jelenlegi bérleti díja: 369,-Ft/m2/hó ( **22.878,-Ft/hó** ). A bérleti szerződés megkötésekor fizetendő óvadék összege: **91.512,-Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon belül kösse meg.

Felelős: Tóth Balázs polgármester

Határidő: 2014. január 1.

**7./ Előterjesztés a Vasvár, Alkotmány u. 8. II/3. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság a négy igénylő közül Kulcsár András Vasvár, Szentmihályfalvi u. 12. szám alatti lakos részére javasolja költségalapon bérbe adni a lakást öt évre.

**Tóth Balázs polgármester** kérdés, hozzászólás nem lévén a bizottság javaslatát szavazásra tette fel.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**327/2014.(XII.18.) számú képviselő-testületi határozat:**

Vasvár Város Önkormányzata Képviselő-testület a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8. §-ának rendelkezései alapján a Vasvár, Alkotmány u. 8. II/3. szám alatti, 380/A/21 hrsz-ú, kettő szoba, összkomfortos, 60 m2 alapterületű, önkormányzati tulajdonban lévő – nem pályázati támogatással épült - költségalapú bérlakást

**KULCSÁR ANDRÁS**

**9800. Vasvár, Szentmihályfalvi u. 12. szám**

alatti lakosnak határozott időre, öt évre bérbe adja.

A lakás jelenlegi bérleti díja: 442,-Ft/m2/hó ( **26.520,-Ft/hó** ). A bérleti szerződés megkötésekor fizetendő óvadék összege: **106.080,-Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon belül kösse meg.

Felelős: Tóth Balázs polgármester

Határidő: 2015. január 1.

**8./ Előterjesztés a Vasvár, Alkotmány u. 13. fsz. 4. szám alatti önkormányzati lakás költségalapon történő bérbeadására**

**Dr. Pataky Pál tanácsnok** elmondta, hogy a Humán Erőforrás Bizottság a kettő igénylő közül Tőke Zoltánné Vasvár, Dr. Tretter L.u. 5/A. szám alatti lakos részére javasolja költségalapon bérbe adni a lakást egy évre.

**Tóth Balázs polgármester** kérdés, hozzászólás nem lévén a bizottság javaslatát szavazásra tette fel.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**328/2014.(XII.18.) számú képviselő-testületi határozat:**

Vasvár Város Önkormányzata Képviselő-testület a lakások és helyiségek bérletére vonatkozó egyes szabályokról szóló 7/2012.(IV.01.) önkormányzati rendelet 8. §-ának rendelkezései alapján a Vasvár, Alkotmány u. 13. fsz. 4. szám alatti, 1+2 félszoba, összkomfortos, 66 m2 alapterületű, önkormányzati tulajdonban lévő – pályázati támogatással épült - költségalapú bérlakást

**TŐKE ZOLTÁNNÉ**

**9800. Vasvár, Dr. Tretter L.u. 5/A. szám**

alatti lakosnak határozott időre, egy évre bérbe adja.

A lakás jelenlegi bérleti díja: 488,-Ft/m2/hó ( **32.208,-Ft/hó** ). A bérleti szerződés megkötésekor fizetendő óvadék összege: **128.832,-Ft.** Az előzőekben hivatkozott önkormányzati rendelet 24. § (4) bek. értelmében a lakbérek mértékét a képviselő-testület évente felülvizsgálja és megváltoztathatja.

A bérbeadó megkeresi polgármestert, hogy nevezett személlyel a bérleti szerződést 15 napon belül kösse meg.

Felelős: Tóth Balázs polgármester

Határidő: 2015. január 1.

**9./ Előterjesztés a Vasvár, Szentmihályfalvi u. 4.III/2. szám alatti 90 m2 alapterületű összkomfortos lakás használati szerződésének meghosszabbítására**

**Dr. Pataky Pál tanácsnok** elmondta, hogy a Humán Erőforrás Bizottság Sohár Rita lakáshasználati szerződését fél évre, 2015. június 30-ig javasolja meghosszabbítani.

**Tóth Balázs polgármester** kérdés, hozzászólás nem lévén a bizottság javaslatát szavazásra tette fel.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**329/2014.(XII.18.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(IV.01.) önkormányzati rendeletének 5. § (5) bekezdése alapján Sohár Rita Vasvár, Szentmihályfalvi u. 4. III/2. számú lakásra kötött lakáshasználati szerződést, a lakáshasználati szerződésben foglalt egyéb feltételek változatlanul hagyása mellett **2015. június 30.** napjáig meghosszabbítja, azzal a feltétellel, ha a használat időtartama alatt a lakásra vételi szándékkal pályázat érkezik, abban az esetben a használati szerződést az önkormányzat 30 napos felmondással megszünteti.

A módosított lakáshasználati szerződés az alapszerződéssel együtt érvényes, annak elválaszthatatlan részét képezi.

Felelős: Tóth Balázs polgármester

Határidő: 2015. január 1.

**10./ Előterjesztés a Vasvár, Szentmihályfalvi u 6. II/3. száma alatti (1210/8/A/9hrsz-ú) önkormányzati lakás, lakásbérleti jogviszonyának meghosszabbításáról**

**Dr. Pataky Pál tanácsnok** elmondta, hogy a Humán Erőforrás Bizottság Kovács László költségalapú bérlakásának bérleti jogviszonyát határozott időre, fél évre javasolja meghosszabbítani.

**Tóth Balázs polgármester** kérdés, hozzászólás nem lévén a bizottság javaslatát szavazásra tette fel.

Képviselő-testület a bizottsági javaslattal 7 igen szavazattal – ellenszavazat és tartózkodás nélkül - egyhangúlag egyetértett, majd meghozta a következő határozatot:

**330/2014.(XII.18.) számú képviselő-testületi határozat:**

Vasvár Város Önkormányzata Képviselő-testülete "A lakások és helyiségek bérletére vonatkozó egyes szabályokról" szóló 7/2012.(VI.01.) rendeletének 8. § (3) bekezdése alapján Kovács László Vasvár, Szentmihályfalvi u. 6. II/3. szám alatti, 1210/8/A/9 hrsz-ú, egy+két félszoba, összkomfortos, 54 m2 alapterületű, költségalapú bérlakás bérleti jogviszonyát határozott időre, fél évre meghosszabbítja.

A bérbeadó felhatalmazza a Polgármestert, hogy a bérleti jogviszony meghosszabbítása miatt a bérleti szerződés módosításával kapcsolatos intézkedéseket tegye meg.

Felelős: Tóth Balázs polgármester

Határidő: 2015. január 1.

**11./ Előterjesztés önkormányzati tulajdonban lévő lakásba történő befogadás iránti kérelemhez**

Figyelemmel a személyiségi jogok védelmére zárt ülés keretében tárgyalva, külön jegyzőkönyvben rögzítve.

**Válaszadás korábban elhangzott interpellációkra:**

**Dr. Fabók Tibor képviselő** a 2014. november havi képviselő-testületi ülésen interpellált. Észrevételezte, hogy a VASI VOLÁN ZRT-től nem kapott választ a vasvári buszpályaudvar váróhelyiségének fűtetlenségével kapcsolatban, holott a cég 2014. március 3-án kelt levelében azt ígérte, augusztusban megvizsgálja a lehetséges alternatív megoldásokat, kialakítja végleges álláspontját, majd a társaság döntéséről tájékoztatást ad.

Az interpellációra a VASI VOLÁN ZRT-től érkezett válasz a jegyzőkönyvhöz csatolva.

**Dr. Fabók Tibor képviselő** az interpellációra adott választ elfogadta.

Képviselő-testület az interpellációra adott választ 7 igen szavazattal – ellenszavazat és tartózkodás nélkül - egyhangúlag elfogadta.

**Új interpelláció:**

**Gergye Rezső képviselő** jelezte, hogy az Achim A. utcában a patak mellett az út be fog szakadni.

**Dr. Ódor Ildikó jegyző** kérte a műszaki osztályvezetőt, hogy az interpellációt továbbítsa az illetékes vízügyi szervhez.

**Tóth Balázs polgármester** több tárgy nem lévén az ülést berekesztette.

K.m.e.

TÓTH BALÁZS Dr. ÓDOR ILDIKÓ

polgármester jegyző